สังคมข่าวหุ้น
ดัชนีหุ้นไทยปิดตลาด 1,768.31 จุด เพิ่มขึ้น 14.14 จุด มูลค่าซื้อขาย 47,171 ล้านบาท ขานรับรับแรงหนุนจากตัวเลข GDP ไตรมาส 1/2561 ออกมาดี จับตาพุธนี้ (23 พ.ค.) ติดตามศาลรัฐธรรมนูญนัดลงมติตีความที่มาส.ว. ส่วนแนวโน้มวันนี้ตลาดแกว่งตัว Sideway ถึง Sideway up กรอบแนวรับ 1,755 จุด และแนวต้าน 1,770 จุด
22 พ.ค. 2561

เล็กเซียวหงส์
*ดัชนีหุ้นไทยปิดตลาด 1,768.31 จุด เพิ่มขึ้น 14.14 จุด มูลค่าซื้อขาย 47,171 ล้านบาท ขานรับรับแรงหนุนจากตัวเลข GDP ไตรมาส 1/2561 ออกมาดี จับตาพุธนี้ (23 พ.ค.) ติดตามศาลรัฐธรรมนูญนัดลงมติตีความที่มาส.ว. ส่วนแนวโน้มวันนี้ตลาดแกว่งตัว Sideway ถึง Sideway up กรอบแนวรับ 1,755 จุด และแนวต้าน 1,770 จุด
*PTTEP ปรับขึ้นขานรับราคาน้ำมันอย่างต่อเนื่อง ที่สำคัญกำลังจะผ่านแนวต้านสำคัญ 150 บาท ถือเป็นอีกหุ้นที่ต้องสะสม แต่ไม่ควรเข้าไล่ราคา นั่นอาจเจอขายทำกำไรออกมาเป็นระยะได้ เรื่องปัจจัยพื้นฐานถือว่าดีจริงแบบไม่ต้องสงสัย เพียงว่าราคาขึ้นแรงมีโอกาสเจอแรงขายทำกำไรได้เช่นกัน
*DTC วิ่งดีเหลือเกิน..แต่ว่าราคาชักสูงแล้ว ดูจาก P/E เฉลี่ยเกือบ 40 เท่าไปแล้ว คนที่เล่นแบบเก็งกำไร ถือเป็นจังหวะออกของได้เลยทีเดียว แต่ผู้นิยมเล่นยาวราคาย่อตัวก็เป็นจังหวะเก็บได้เช่นกัน
*NWR ดูเงียบ ๆ ล่าสุดลงนามสัญญางานก่อสร้างบ่อพักและท่อร้อยสายไฟฟ้าใต้ดินร่วมกับโครงการก่อสร้างรถไฟฟ้าสายสีชมพู (แคราย-มีนบุรี) ของการไฟฟ้านครหลวง (กฟน.) มูลค่า 2,940 ล้านบาท ระยะเวลาก่อสร้าง 1,080 วัน ถือเป็นงานใหญ่ที่เก็บเกี่ยวได้ยาวนานถึง 3 ปี
*MC เล็งทบทวนเป้ารายได้ปี 2561 ตามการปรับเปลี่ยนงวดปีเป็น ก.ค.-มิ.ย.เริ่มปีนี้เลย จากตั้งเป้ารายได้เติบโต 10% จากแผนการขยายจุดจำหน่ายเพิ่ม 30 แห่ง และขยายธุรกิจในต่างประเทศ ที่ปัจจุบันมีจุดจำหน่ายในเมียนมา 8 แห่ง, อิหร่าน 4 แห่ง และสปป.ลาว 2 แห่ง แต่สัดส่วนยอดขายต่างประเทศมีอยู่เพียง 1%
*SSP หุ้นเล็กที่น่าจับตาจากปีนี้จะมีการจำหน่ายไฟฟ้าเชิงพาณิชย์ (COD) เพิ่มครบ 90 เมกะวัตต์ จากไตรมาสแรกอยู่ที่ 74 เมกะวัตต์ ปัจจุบันมี PPA ทั้งหมด 190 เมกะวัตต์ ที่สำคัญมีเงินสดจากขาย IPO อยู่ที่ 2,000 ล้านบาท เรียกว่ามีเงินให้ลงทุนสบายมือ ด้วยอัตราส่วนหนี้สินต่อทุน (D/E) เพียง 0.15 เท่า
*TRUE ชัดเจนแล้วว่ากำไรจากขายสินทรัพย์เข้า DIF ทั้ง 2 ล็อตรวมกำไรประมาณ 50,000 ล้านบาท ทำให้สถานะ TRUE เปลี่ยนแปลงเชิงบวกไม่น้อย นั่นหมายถึงภาระดอกเบี้ยจ่ายน้อยลงอย่างมีนัยสำคัญอย่างแน่นอน
*ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-11.00 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และสุภชัย ปกป้อง พร้อมรับชมสด ๆ ผ่าน www.facebook.com/ข่าวหุ้นธุรกิจ หรือ www.facebook.com/ข่าวหุ้นเจาะตลาด และ FM 102 MHz
*พร้อมอัพเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. แบบไลฟ์กันสด ๆ ผ่าน www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น